**DĖL PRITARIMO „ERASMUS+“ KA3 PROGRAMOS PROJEKTO ĮGYVENDINIMUI**

2018 m. rugpjūčio 30 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir atsižvelgdama į Švietimo centro 2018-07-12 raštą Nr. SD-77 „Dėl „Erasmus+“ KA3 politikos inovacijų iniciatyvos projekto Nr. 580339-EPP-1-2016-1BG-EPPKA3-IPI-SOC-IN „Early childhood education – building sustanable motivation and value paradigm for life“ („Ankstyvasis ugdymas – tvarios motyvacijos ir gyvenimiškų vertybių kūrimas“) įtraukimo į vykdomų projektų sąrašą“, Savivaldybės taryba nusprendžia:

1. Pritarti „Erasmus+“ KA3 politikos inovacijų iniciatyvos programos projekto Nr. 580339-EPP-1-2016-1BG-EPPKA3-IPI-SOC-IN „Early childhood education – building sustanable motivation and value paradigm for life“ („Ankstyvasis ugdymas – tvarios motyvacijos ir gyvenimiškų vertybių kūrimas“) įgyvendinimui.

2. Užtikrinti 1 punkte įvardyto projekto ne mažesnį nei 20 proc. bendrąjį finansavimą nuo visų tinkamų finansuoti projekto išlaidų.

3. Įsipareigoti padengti Švietimo centro dalies netinkamas finansuoti, tačiau 1 punkte įvardytam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

Birutė Goberienė

2018-08-02

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO „ERASMUS+“ KA3 PROGRAMOS PROJEKTO ĮGYVENDINIMUI“ PROJEKTO**

2018 m. rugpjūčio 2 d.

Panevėžys

**Projekto rengimą paskatinusios priežastys.**

Švietimo centro prašymas „Dėl „Erasmus+“ KA3 politikos inovacijų iniciatyvos projekto
Nr. 580339-EPP-1-2016-1BG-EPPKA3-IPI-SOC-IN „Early childhood education – building sustanable motivation and value paradigm for life“ (Ankstyvasis ugdymas – tvarios motyvacijos ir gyvenimiškų vertybių kūrimas“) įtraukimo į vykdomų projektų sąrašą“.

**Sprendimo projekto esmė ir tikslai.**

Panevėžio rajono švietimo centro 2017–2019 metų strateginiame veiklos plane numatyta vizija: PRŠC – atvira kaitai, besimokanti organizacija, nacionalinių ir tarptautinių įstaigų partneris. Siekdamas savo vizijos Švietimo centras įgyvendina tarptautinį [„Erasmus+“ programos KA3](http://www.prsc.lt/index.php?option=com_content&view=article&id=192:early-childhood-education-building-sustainable-motivation-and-value-paradigm-for-life-ankstyvasis-ugdymas-tvarios-motyvacijos-ir-gyvenimisku-vertybiu-kurimas&catid=20:projektai) projektą „[Ankstyvasis ugdymas – tvarios motyvacijos ir gyvenimiškų vertybių kūrimas“](http://www.prsc.lt/index.php?option=com_content&view=article&id=192:early-childhood-education-building-sustainable-motivation-and-value-paradigm-for-life-ankstyvasis-ugdymas-tvarios-motyvacijos-ir-gyvenimisku-vertybiu-kurimas&catid=20:projektai) („[Early childhood education – building sustainable motivation and value paradigm for life](http://www.prsc.lt/index.php?option=com_content&view=article&id=192:early-childhood-education-building-sustainable-motivation-and-value-paradigm-for-life-ankstyvasis-ugdymas-tvarios-motyvacijos-ir-gyvenimisku-vertybiu-kurimas&catid=20:projektai)“). Projekto įgyvendinimo metu ikimokyklinio, priešmokyklinio ir pradinio ugdymo pedagogai dalyvauja Lietuvoje vykstančiuose nacionaliniuose mokytojų mokymuose, kuriuos veda Maltos ir Kretos universitetų dėstytojai, Bulgarijos bei Turkijos mokytojai praktikai; Bulgarijoje vyksiančiuose tarptautiniuose mokymuose dalyvaus 5 Panevėžio rajono pedagogai, Turkijoje vyksiančioje tarptautinėje konferencijoje patirtį pristatys 4 pedagogai; Švietimo centro direktorė ir direktoriaus pavaduotoja mokosi bendradarbiaudamos tarptautinėje ekspertų komandoje, dalyvauja partnerių susitikimuose, veda nacionalinius ir tarptautinius mokymus Italijoje, Maltoje, Turkijoje ir Bulgarijoje.

Sprendimo projekto tikslas – pritarti Panevėžio rajono švietimo centro tarptautinio [„Erasmus+“ programos KA3](http://www.prsc.lt/index.php?option=com_content&view=article&id=192:early-childhood-education-building-sustainable-motivation-and-value-paradigm-for-life-ankstyvasis-ugdymas-tvarios-motyvacijos-ir-gyvenimisku-vertybiu-kurimas&catid=20:projektai) projekto „[Ankstyvasis ugdymas – tvarios motyvacijos ir gyvenimiškų vertybių kūrimas“](http://www.prsc.lt/index.php?option=com_content&view=article&id=192:early-childhood-education-building-sustainable-motivation-and-value-paradigm-for-life-ankstyvasis-ugdymas-tvarios-motyvacijos-ir-gyvenimisku-vertybiu-kurimas&catid=20:projektai) („[Early childhood education – building sustainable motivation and value paradigm for life](http://www.prsc.lt/index.php?option=com_content&view=article&id=192:early-childhood-education-building-sustainable-motivation-and-value-paradigm-for-life-ankstyvasis-ugdymas-tvarios-motyvacijos-ir-gyvenimisku-vertybiu-kurimas&catid=20:projektai)“) įgyvendinimui, užtikrinti bendrąjį finansavimą iš savivaldybės biudžeto lėšų 2018–2019 m., įsipareigoti padengti netinkamas finansuoti, tačiau projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

**Kokių pozityvių rezultatų laukiama.**

Kartu su partneriais bus atliktas tyrimas, kuris atskleis mokytojų poreikius kelti kvalifikaciją gilinant socialinio emocinio ugdymo kompetenciją, bus parengta 40 akad. val. kvalifikacijos tobulinimo programa, paremta inovatyviausiomis partnerių metodikomis, ir organizuoti tarptautiniai mokymai mokytojams, šalies švietimo politikos sprendimus priimantys asmenys bus informuoti apie projekto tikslus, rezultatus, metodikas, bus pateikti pasiūlymai nacionaliniu ir Europos lygiu. Mokytojai įgytas žinias taikys pamokose, kurias stebės projekto ekspertai ir teiks rekomendacijas ugdymo proceso tobulinimui, mokinių socialinių emocinių kompetencijų gilinimui.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus teikiamą projektą, jokių galiojančių teisės aktų pakeisti ar panaikinti nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Panevėžio rajono projekto vertė – 53 026,00 Eur, savivaldybės biudžeto lėšos
20 proc. – 10 605,00 Eur.

Sprendimo projektui antikorupcinis vertinimas nereikalingas.

Vyriausioji specialistė kalbos tvarkytoja Birutė Goberienė